**Bánk bán – idézet és indoklás**

**Készítette: Pál utcai lányok**

BÁNK

„Király! Gertrúdisod koporsó-

Aljára vágom a hatalom jelét -

(Nyakláncát odaveti.)

Ott van. Vereslik is még vére rajta.”

Szerintünk ezt a pár sort többféleképpen is lehet értelmezni. Szimbólikusan értelmezhetjük úgy, hogy Bánk bán azért vágta Gertrudis koporsójába a hatalom jelét – a nyakláncot – hogy az ő és a volt királyné hatalmát is eltemessék vele. Emellett a magyarázat mellett úgy is felfogható, hogy a nádori cím felesleges, ha maga a királyné – a hatalom egyik megtestesítője – nem kérhető számon amiért egy súlyos bűnnek volt a részese. Csapatunk még arra a gondolatra jutott, hogy mivel Gertrudis vére a hatalom nyakláncán van, ezért a hataloméhsége miatt kellett meghalnia.

Hogy érvényesnek tekinthető-e ez a gondolatsor a mai világra? Erre a kérdésre nem is olyan egyszerű válaszolni, mint azt az ember hinné. Egyfelől azért nem, mivel a mai Magyarország államformája nem a királyság, hanem a köztársaság, így nincsen viszonyítási alapunk. De ha napjainkban is a királyság lenne az államforma, szerintünk akkor sem lenne könnyű megfogalmazni azt, hogy helytálló-e ez a gondolat a mai világra. Hiszen a XIII. század óta rengeteg minden történt az egész világon - már másképp működik, mint amikor a dráma (Bánk bán) játszódik. Csak hogy egy példát említsünk: napjainkban már nincsenek sem jobbágyok, sem nemesek. Sem király, sem királyné, sem nádori cím, amit semmibe vehetnének ezeknek a képviselői. De ha ezek a rangok léteznének, akkor csapatunk véleménye szerint van, ami akár a mai modern világban is elképzelhető lenne: virágzik a korrupció, ami Gertrudist is jellemezte a mű során. Hisz királynéi címével visszaélve hatalmas birtokokat adományozott a merániai lakosoknak.

Mindent összegezve, Katona József műve elgondolkodtatja az olvasót a hatalom és a tisztviselők helyzetéről – főleg, ha a mai világgal állítjuk párhuzamba.